[{"text_idx": "#000001", "text": "Kazetariaren seme George Steer Gernikan dago gaur, eta omenaldian bere aitaren esaldi bat izan du gogoan: \"Kazetariak behar ditugu; kazetari zintzoak eta kementsuak\"."}, {"text_idx": "#000002", "text": "Urtero egin legez, Gernikan gertatutakoa munduan zabaltzeagatik George Steer kazetaria omendu dute. Bere monolito aurrean aurreskua dantzatu eta lore eskaintza egin diote, eta kazetariak The Times eta The New York Times egunkarietan egindako gertakarien kronika zehatza balioetsi dute, \u201cfuntsezkoa izan baitzen herri honetan gertatutakoaren egia kontatzeko\u201d."}, {"text_idx": "#000004", "text": "Kazetariaren seme George Steer Gernikan dago gaur, eta aitaren omenaldian parte hartu du. Aita gogoan izateagatik eskerrak eman ditu. Gernika-Lumo eta Euskal Herriko \u201coroitzapen politak\u201d dituela esan du, eta bere lagun izan ziren Joseba Agirre eta Luis Uriondo \u201cGernikako heroia\u201d aipatu ditu. Bere aitak zioen esaldi bat nabarmendu gura izan du: \u201cKazetariak behar ditugu. Kazetari zintzoak eta kementsuak behar ditugu\u201d. Bere aitaren bizitza \u201cnahiko tristea\u201d izan zela esan du, \u201camaiera ere tristea eta zoritxarrekoa izan zen\u201d. Hala ere, \u201coso pozik\u201d egongo litzatekeela esan du gaur egungo Euskal Herriagaz, eta ez gerrakoagaz."}, {"text_idx": "#000006", "text": "Gaurko ekitaldian ere, atzo egin modura, Espainiako Gobernuari eskatu dio aurten \u201cbeste pauso\u201d bat emateko eta \u201cegia jasotzen duen komunikazio ofiziala\u201d egiteko."}, {"text_idx": "#000007", "text": "Busturialdeko albisteak euskaraz, libre eta kalitatez jaso nahi dituzu? Horretarako zure babesa ezinbestekoa dugu. Egin zaitez HITZAkide! Zure ekarpenari esker, euskaratik eginda dagoen tokiko informazio profesionala garatzen eta indartzen lagunduko duzu."}, {"text_idx": "#000008", "text": "Buletina hileko azken barikuetan bidaltzen da, eta Busturialdeko hilabeteko berri nagusiak biltzen ditu."}, {"text_idx": "#000013", "text": "Elbira Iturri kalea, z/g. 48300, Gernika-Lumo"}]